Document ID: /roh_data/filtered/fineweb-2-filterrobots_roh.jsonl.gz/39998

Exponids èn telefons dal 1894 enfin tar ils telefons pli moderns dals davos onns. Peder Vital ch’ha rimnà prest si’entira vita telefons, ha mess a disposiziun quels per il museum istoric da militar. Rimnar telefons è ina gronda passiun da l’um da 79 onns.
Tranter ils telefons sa chattan era diversas raritads e curiusitads. Uschia datti da vesair telefons cun selectur (Wählscheibe) ch’han 20 empè da mo 10 numers. U il model da l’anteriura Republica Democratica Tudestga DDR, sur il qual ch’è vegnì dà il cumond d’avrir ils cunfins suenter la crudada dal mir. Era da vesair datti anteriurs telefons publics, l’emprim respundider automatic da l’onn 1957, antennas, radios ed auters apparats tecnics.